Samuel Eto'o

Samuel Eto'o Fils (; lahir 10 Mac 1981) merupakan bekas pemain bola sepak Cameroon. Beliau bermain di posisi penyerang. Beliau telah dianugerahkan sebagai Pemain Terbaik Afrika sebanyak empat kali iaitu pada tahun 2003, 2004, 2005 dan 2010. Beliau menduduki tempat ketiga dalam anugerah Pemain Terbaik Dunia FIFA pada 2005. 

Eto'o telah menjaringkan 100 gol selama lima musimnya di Barcelona dan juga memegang rekod pemain Afrika yang banyak beraksi di La Liga. Beliau menjadi pemain kedua dalam sejarah yang menjaringkan dua gol di perlawanan akhir Liga Juara-Juara Eropah. 

Beliau telah bersama pasukan kebangsaan Cameroon dalam tiga kejohanan Piala Dunia dan enam Piala Negara-Negara Afrika. Selain itu, beliau juga merupakan penjaring terbanyak pasukan kebangsaan Cameroon dengan menjaringkan 56 gol daripada 118 kaps. Pada 27 Ogos 2014, beliau mengumumkan persaraan daripada bola sepak antarabangsa.

Pada bulan September 2021, Samuel Eto'o, mengumumkan pencalonannya untuk menjadi presiden Persekutuan Bola Sepak Kamerun (Fecafoot).

Kerjaya kelab
Real Madrid
Samuel Eto'o sertai akademi remaja Real Madrid pada tahun 1997 tetapi beliau hanya berlatih bersama Real Madrid B.  Apabila pasukan Real Madrid B tersingkir ke Segunda División B, di mana pemain bukan-Kesatuan Eropah tidak boleh beraksi. Atas keputusan itu, beliau dipinjam ke divisyen dua CD Leganés untuk musim 1997–98. Selepas membuat 30 penampilan untuk kelab dan menjaringkan empat gol, beliau kembali ke Madrid berikutan penghujung musim 1998–99. Pada Januari 1999, beliau dipinjam ke RCD Espanyol tetapi gagal membuat sebarang penampilan untuk kelab.

Mallorca
Pada musim seterusnya, beliau berpindah ke RCD Mallorca secara pinjaman. Beliau menjaringkan enam gol dalam 19 perlawanan. Pada penghujung musim, Eto'o meninggalkan Real Madrid dan menandatangani kontrak tetap bersama Mallorca dengan bayaran £4.4 juta. Dalam musim keduanya, beliau menjaringkan 11 gol.

Barcelona
Eto'o berpindah ke FC Barcelona pada musim panas 2004 dengan  bayaran sebanyak €24 juta.

Eto'o membuat penampilan pertama bersama Barcelona dalam perlawanan pembukaan liga menentang Racing de Santander pada 29 Ogos 2004. Selepas Barcelona menjuarai La Liga 2004–05, pasukannya mengadakan parti di Camp Nou. Eto'o bersama penyokong mencarut,"Madrid, cabrón, saluda al campeón" (Melayu; Madrid, haram). Persekutuan Bola Sepak Diraja Sepanyol mendenda Eto'o sebanyak €12,000 atas komen beliau dan beliau kemudian meminta maaf. 

Dalam perlawanan akhir Liga Juara-Juara UEFA 2005-2006, penjaga gol Arsenal, Jens Lehmann telah dibuang padang atas mengasari Eto'o di luar padang dan pasukan Catalan itu bermain bersungguh-sungguh selepas memperoleh kelebihan menentang sepuluh orang. Barcelona menang pada perlawanan itu, 2-1 dan Eto'o dianugerahkan sebagai Penyerang Terbaik UEFA.

Eto'o juga memenangi anugerah Pemain Terbaik Afrika pada musim itu. Beliau juga menduduki tempat ketiga pada anugerah Pemain Terbaik Dunia FIFA, membuatkna beliau menjadi pemain kedua Afrika terhebat sepanjang zaman, dibelakang bintang Liberia, George Weah.

Pada musim 2006-07 bermula dengan nasib malang buat Eto'o apabila bahagian meniskus pada lutut kanannya retak apabila menentang Werder Bremen dalam saingan peringkat kumpulan Liga Juara-Juara pada 27 September 2006. Eto'o kemudian direhatkan selama dua sehingga tiga bulan. Eto'o kemudian menjalani latihan bersama Barcelona pada awal Januari 2007. 

Eto'o merekodkan jaringan hatrik pertama ketika menentang UD Levante pada 24 Februari 2008. Beliau menghabiskan musim 2007-08 dengan 16 gol daripada 18 penampilan pada musim itu. Pada 25 Oktober, beliau merekodkan hatrik terpantas dalam sejarah apabila menjaringkan tiga gol dalam masa 23 minit ke atas UD Almería. Pada 8 November 2008, Eto'o menjaringkan empat gol pada separuh masa pertama ketika Barcelona menentang Real Valladolid dan keputusan perlawanan berkesudahan 6–0.

Pada 29 November 2008, beliau menjaringkan gol pada karier ke-111nya untuk Barcelona dalam semua kejohanan ketika menentang Sevilla FC, 3-0. Keputusan itu membuatkan beliau menjadi 10 penjaring terbanyak kelab.

Pada 14 Februari 2009, beliau menjaringkan gol ke-99 dan gol ke-100nya menentang Real Betis, Barcelona seri 2-2.

Inter Milan
Selepas Maxwell melengkapkan perpindahan dari Inter Milan, Joan Laporta mengesahkan bahawa persetujuan bersama Barcelona untuk menukar pemain, Zlatan Ibrahimović sertai Barcelona dan Eto'o berpindah ke Inter dengan bayaran €46 juta. Eto'o kemudian ke Milan untuk melepasi ujian kesihatan sebelum ke kelab.

Pada 27 Julai 2009, Eto'o melepasi ujian kesihatan dan menandatangani kontrak lima tahun bersama Inter. Eto'o menjaringkan gol dari kotak penalti menentang Bari dalam perlawanan pertamanya di Serie A

Eto'o bersama Mario Balotelli menjaringkan dua gol ketika Inter menang 5-3 ke atas Palermo. Pada 22 Mei 2010, Eto'o bermain perlawanan akhir Liga Juara-Juara buat kali ketiga dalam kerjayanya dan Inter menang 2-0 ke atas Bayern Munich. Pada 21 Ogos 2010, Eto'o menjaringkan dua gol ketika Inter membenam Roma 3-1 untuk menjuarai Piala Super Itali 2010. Beliau menjaringkan hatriknya untuk Inter ketika menentang Werder Bremen pada 29 September 2010.

Pada 29 Mei, Eto'o menjaringkan dua gol ketika perlawanan akhir Coppa Italiana menentang Palermo dan membantu Inter menang 3-1 dan jumlah gol pada musim sebanyak 37, satu rekod baru dalam kariernya.

Anzhi Makhachkala
Pada 23 Ogos 2011, Anzhi Makhachkala mengadakan persetujuan bersama Inter Milan untuk menandatangani Eto'o dengan kontrak tiga tahun membuatkan beliau menjadi pemain termahal dunia dengan bayaran sebanyak €20 juta (bersama cukai) per musim. Eto'o membuat debut untuk Anzhi pada 27 Ogos 2011 menentang FC Rostov dan menjaringkan gol pada minit ke-80 hasil daripada hantaran lintang Yuri Zhirkov. Jutawan Anzhi, Suleiman Kerimov mengejutkan dunia bola sepak Rusia apabila kekayaannya berkurang secara drastik. Akibatnya, hampir semua pemain bintang yang telah ditandatangani meninggalkan kelab kepunyaannya.

Chelsea
Pada 29 Ogos 2013, Eto'o menandatangani kontrak satu tahun bersama Chelsea dengan bayaran yang tidak didedahkan. Beliau menjaringkan gol pertamanya untuk Chelsea pada 19 Oktober 2013 menentang Cardiff City. Dalam saingan Liga Juara-Juara menentang Schalke pada 6 November, Eto'o menjaringkan dua gol dan pasukannya menang 3-0. Dalam perlawanan liga pertama Eto'o pada tahun 2014 iaitu pada 20 Januari, beliau menjaringkan hatrik pertamaya untuk Chrlsea ketika The Blues menang 3-1 ke atas Manchester United. Pada 8 Mac, Eto'o menjaringkan gol ke-300 dalam kerjayanya ketika menentang Tottenham, 4-0.

Everton
Pada 26 Ogos 2014, beliau sertai Everton dan menandatangani kontrak dua tahun. Beliau membuat debut empat hari kemudian sambil menjaringkan gol dengan tandukan tetapi pasukannya tewas 3-6 kepada Chelsea. Beliau mula berazam untuk menjuarai Liga Europa bersama Everton, satu kejohanan yang tidak pernah dimenangi oleh Eto'o.

Kerjaya antarabangsa
Eto'o membuat debut untuk pasukan kebangsaan Cameroon sehari sebelum hari ulang tahun ke-16nya pada 9 Mac 1997, 5-0 tewas kepada Costa Rica. Pada 1998, beliau menjadi pemain bola sepak termuda yang mengambil bahagian di Piala Dunia FIFA 1998 dan beliau bermain di perlawana peringkat kumpulan, tewas 3-0 kepada Itali pada 17 Jun 1998. Eto'o menjaringkan gol solonya pada Piala Dunia FIFA 2002 ketika menentang Arab Saudi dan Cameroon menang 1-0 hasil jaringan solo beliau. 

Eto'o sebahagian daripada skuad Cameroon yang menjuarai Piala Negara-Negara Afrika 2000 dan 2002. Beliau juga membantu skuad Cameroon melangkah ke perlawanan akhir tetapi sebagai naib juara ketika Piala Konfederasi FIFA 2003. Cameroon tersingkir pada peringkat suku akhir Piala Negara-Negara Afrika 2006 selepas tendangan penalti Eto'o tersasar dan Ivory Coast menang 12-11 melalui penalti selepas seri 1-1. Namun, Eto'o tetap menjadi penjaring terbanyak kejohana ndengan menjaringkan lima gol. Beliau terlepas latihan bersama rakan sepasukan sebelum perlawanan suku akhir apabila beliau perlu menghadiri anugerah Pemain Terbaik Afrika CAF di Togo. 

Dalam perlawanan Piala Negara-Negara Afrika 2008, Eto'o menjadi penjaring terbanyak sejarah edisi Piala Negara-Negara Afrika selepas menjaringkan dua gol ketika menentang Sudan pada 30 Januari 2008. Samuel Eto'o kini penjaring terbanyak dalam sejarah Piala Negara-Negara Afrika dengan menjaringkan 16 gol.

Pada 19 Jun 2010, Eto'o menjaringkan gol untuk Cameronn di peringkat kumpulan Piala Dunia FIFA 2010 menentang Denmark akibat kesilapan dari Christian Poulsen. Cameroon tewas 2–1 dan tersingkir dari Piala Dunia. Pada Disember 2010, Eto'o menjadi pemain pertama yang dianugerahkan sebagai Pemain Terbaik Afrika buat kali keempat.

Pada Jun 2014, Eto'o terpilih dalam skuad Cameroon yang beraksi di Piala Dunia FIFA 2014 di Brazil. Beliau menjadi pemain ketiga Afrika yang mengambil empat bahagian pada kejohanan itu di belakang  Jacques Songo'o dan Rigobert Song.  

Selepas berpindah ke Everton, Eto'o mengumumkan persaraan daripada bola sepak antarabangsa.

Statistik
 Pasukan kebangsaan CameroonTahunKmnclnGol1997301998501999102000952001922002135200372200494200561200655200731200811112009852010128201194201220201342201421Jumlah11756

Gol antarabangsa
Gol antarabangsa oleh Samuel Eto'o  #  Tarikh  Lokasi  Lawan  Skor  Keputusan  Kejohanan <center>1  28 Januari 2000  Accra, Ghana    <center>2–0  <center>3–0  Piala Negara-Negara Afrika 2000 <center>2  6 Februari 2000  Accra, Ghana    <center>1–0  <center>2-1 <center>3  10 Februari 2000  Accra, Ghana    <center>2–0  <center>3–0 <center>4  13 Februari 2000  Lagos, Nigeria    <center> 0–1  <center>2–2  <center>5  19 April 2000  Yaoundé, Cameroon    <center> 3–0  <center>3–0  Kelayakan Piala Dunia FIFA 2002 <center>6  28 Januari 2001  Lomé, Togo    <center> 0–1  <center>0–2  <center>7  1 Julai 2001  Yaoundé, Cameroon    <center>1–0  <center>2–0  <center>8  7 Januari 2002  Ouagadougou, Burkina Faso    <center>1–0  <center>3–1  Persahabatan <center>9  29 Januari 2002  Sikasso, Mali    <center>2–0  <center>3–0  Piala Negara-Negara Afrika 2002 <center>10  27 Mac 2002  Geneva, Switzerland    <center>1–1  <center>2–2  Persahabatan <center>11  26 Mei 2002  Kobe, Jepun    <center>0–1  <center>2–2  <center>12  6 Jun 2002  Saitama, Jepun    <center>1–0  <center>1–0  Piala Dunia FIFA 2002 <center>13  27 Mac 2003  Tunis, Tunisia    <center>2–0  <center>2–0  Kejohanan Tunis <center>14  19 Jun 2003  Saint-Denis, Perancis    <center>0–1  <center>0–1  Piala Konfederasi FIFA 2003 <center>15  8 Februari 2004  Monastir, Tunisia    <center>1–2  <center>1–2  Piala Negara-Negara Afrika 2004 <center>16  6 Jun 2004  Yaoundé, Cameroon    <center>1–1  <center>2–1  Kelayakan Piala Dunia FIFA 2006 <center>17  4 Julai 2004  Yaoundé, Cameroon    <center>1–0  <center>2–0  <center>18  15 September 2004  Kaherah, Mesir    <center>3–2  <center>3–2 <center>19  4 Jun 2005  Cotonou, Benin    <center>0–4  <center>1–4  <center>20  21 Januari 2006  Kaherah, Mesir   1–0  3–1  Piala Negara-Negara Afrika 2006 <center>21  2–1 <center>22  3–1 <center>23  25 Januari 2006  Kaherah, Mesir    <center>1–0  <center>2–0  <center>24  29 Januari 2006  Kaherah, Mesir    <center>2–0  <center>2–0  <center>25  3 Jun 2007  Monrovia, Liberia    <center>0–2  <center>1–2  Kelayakan Piala Negara-Negara Afrika 2008 <center>26  22 Januari 2008  Kumasi, Ghana   3–1  4–2  Piala Negara-Negara Afrika 2008 <center>27  4–2 <center>28  26 Januari 2008  Kumasi, Ghana    <center>4–0  <center>5–1  <center>29  30 Januari 2008  Tamale, Ghana   1–0  3–0  <center>30  3–0 <center>31  31 Mei 2008  Yaoundé, Cameroon    <center>2–0  <center>2–0  Kelayakan Piala Dunia FIFA 2010 <center>32  8 Jun 2008  Curepipe, Mauritius    <center>0–2  <center>0–3  <center>33  21 Jun 2008  Yaoundé, Cameroon   1-0  2–1 <center>34  2–1 <center>35  11 Oktober 2008  Yaoundé, Cameroon   1-0  5–0  <center>36  2–0 <center>37  11 Februari 2009  Bondoufle, Perancis   2-1  3–1  Persahabatan <center>38  3–1 <center>39  5 September 2009  Libreville, Gabon    <center>0–2  <center>0–2  Kelayakan Piala Dunia FIFA 2010 <center>40  9 September 2009  Yaoundé, Cameroon    <center>2–0  <center>2–1  <center>41  14 November 2009  Fes, Maghribi    <center>0–2  <center>0–2 <center>42  17 Januari 2010  Lubango, Angola    <center>2-1  <center>3–2  Piala Negara-Negara Afrika 2010 <center>43  21 Januari 2009  Lubango, Algeria    <center>1–1  <center>2–2  <center>44  19 Jun 2010  Pretoria, Afrika Selatan    <center>1–0  <center>1–2  Piala Dunia FIFA 2010 <center>45  24 Jun 2010  Cape Town, Afrika Selatan    <center>1–1  <center>1–2  <center>46  11 Ogos 2010  Poznan, Poland   0-1  0–3  Persahabatan <center>47  0–2 <center>48  4 September 2010  Pamplemousses, Mauritius   0-1  1–3  Kelayakan Piala Negara-Negara Afrika 2012 <center>49  1–2 <center>50  3 September 2011  Yaoundé, Cameroon    <center>3–0  <center>6–0 <center>51  7 Oktober 2011  Kinshasa, Republik Demokratik Congo    <center>1–1  <center>2–3 <center>52  11 November 2011  Marrakesh, Maghribi    <center>3–1  <center>3–1  Piala LG 2011 <center>53  13 November 2011  Marrakesh, Maghribi    <center>0–1  <center>1–1 <center>54  23 Mac 2013  Yaoundé, Cameroon   1-0  2–1  Kelayakan Piala Dunia FIFA 2014 <center>55  2–1 <center>56  1 Jun 2014  Mönchengladbach, Jerman    <center>0–1  <center>2–2  Persahabatan

Statistik kerjaya
Kelab

KelabMusimLigaPialaEropahJumlahKmnclnGolHantaranKmnclnGolHantaranKmnclnGolHantaranKmnclnGolHantaran Leganés1997–98304–00–00–304–Jumlah304–00–00–304– Real Madrid1998–9910–00–00–10–Jumlah10–00–00–10– Espanyol1998–9900–00–00–00–Jumlah00–00–00–00– Real Madrid1999–200020–00–30–50–Jumlah20–00–30–50– Mallorca1999–2000136–00––––136–2000–012811–52––––3313–2001–02306–11–93–4010–2002–033214–65–00–3819–2003–043217–20–74–4121–Jumlah13554–148–167–16569– Barcelona2004–0537256100740452962005–06352652201164483492006–07191184104132713112007–0818163400710291732008–0936304400126252366Jumlah1451082615304118920112935 Inter Milan2009–10321253201322481672010–11352197811185533715Jumlah67331410101241071015322 Anzhi2011–1222136100000231362012–13251053201693442182013–14420000000420Jumlah5125114201693713614 Chelsea2013–14219450093234126Jumlah219450093234126 Everton2014–1513311004111842Jumlah13311004111842Jumlah kerjaya4652365649231113482262530879

Penghargaan
Kelab
Mallorca
Copa del Rey (1): 2002-03

Barcelona
La Liga (3): 2004–05, 2005–06, 2008–09
Copa del Rey (1): 2008-09
Supercopa de España (2): 2005, 2006
Liga Juara-Juara UEFA (2): 2005–06, 2008–09

Inter Milan
Serie A (1): 2009–10
Coppa Italia (2): 2009-10, 2010-11
Supercoppa Italiana (1): 2010
Liga Juara-Juara UEFA (1): 2009–10
Piala Dunia Kelab FIFA (1): 2010

Antarabangsa
Cameroon
Piala Negara-Negara Afrika (2): 2000, 2002
Piala LG (1): 2011
Pasukan Olimpik Cameroon
Sukan Olimpik Musim Panas (pingat emas) (1): 2000

Individu
Pemain Terbaik Afrika: 2003, 2004, 2005, 2010 http://www.theguardian.com/football/2010/dec/20/samuel-etoo-african-player-year
Trofi Pichichi: 2006
Bola Emas Piala Dunia Kelab FIFA: 2010
Pemain Terbaik Dunia FIFA (Tempat ke-3): 2005
Pemain Muda Terbaik Afrika: 2000
FIFPro World XI: 2005, 2006
Pasukan Pilihan UEFA: 2005, 2006
Anugerah MVP Liga Perdana Rusia: 2012/13 name="news.sport-express.ru"
Penjaring terbanyak Piala Negara-Negara Afrika: 2006, 2008
Penjaring terbanyak dalam sejarah Piala Negara-Negara Afrika
Penjaring terbanyak RCD Mallorca
Penjaring terbanyak Pasukan kebangsaan Cameroon

Rujukan

Category:Kelahiran 1981
Category:Orang hidup
Category:Pemain bola sepak Cameroon
Category:Penyerang (bola sepak)
Category:Pemain Piala Dunia FIFA 1998
Category:Pemain Piala Dunia FIFA 2002
Category:Pemain Piala Dunia FIFA 2010
Category:Pemain Piala Dunia FIFA 2014
Category:Pemain Piala Negara-Negara Afrika 2000
Category:Pemain Piala Negara-Negara Afrika 2002
Category:Pemain Piala Negara-Negara Afrika 2004
Category:Pemain Piala Negara-Negara Afrika 2006
Category:Pemain Piala Negara-Negara Afrika 2008
Category:Pemain Piala Negara-Negara Afrika 2010
Category:Pemain FC Barcelona
Category:Pemain RCD Espanyol
Category:Pemain RCD Mallorca
Category:Pemain Real Madrid
Category:Pemain CD Leganés
Category:Pemain F.C. Internazionale Milano
Category:Pemain FC Anzhi Makhachkala
Category:Pemain Chelsea F.C.
Category:Pemain Everton F.C.
Category:FIFA Century Club